פונדקאות הנה הליך במסגרתו נושאת אישה עובר, לשם מסירתו להורים המיועדים. נהוג להבחין בין שני סוגי פונדקאות: “פונדקאות מלאה” (או “הריונית”), בו תורמת האישה הנושאת תהליך הריוני בלבד, והעובר מועבר לאחר לידתו להוריו, לבין “פונדקאות חלקית” (או “מסורתית”), במסגרתו מופרה הביצית של האם הפונדקאית בזרע של האב, כך שהאם הפונדקאית היא גם האם הגנטית. כיום מקובלת פונדקאות מלאה בלבד, בעוד שפונדקאות מסורתית אינה חוקית במרבית המדינות, שכן היא מעוררת מחלוקות רבות מבחינה משפטית ופילוסופית.